ભારતીય નેવીના પહેલો વ્યક્તિ કે જેણે પોતાનુ લિંગ બદલાવ્યુ હતુ એ નેવીના સિપાહી શાબીને નેવી નોકરીમાંથી કાઢી નાખે તેવી સંભાવના ઊભી થઇ છે. નેવીએ શાબીને હટાવા માટે રક્ષા મંત્રાલયને અરજી કરી છે. નેવીનુ કહેવુ છે કે, કોઈ મહિલાને નેવીમાં નોકરીએ રાખવુ એ અમારા નિયમોની વિરુદ્ધ છે. અત્રે ઉલ્લેખનીય છે કે સાત વર્ષ પહેલા શાબી એમ.કે. ગિરી ના નામથી ઓળખાતો હતો. જે સાત વર્ષ પહેલા નેવલ કમાન્ડમાં મરીન ઇજનેર તરીકે નોકરીમાં જોડાયો હતો. એ બાદ તેમણે લિંગ પરિવર્તન કરાવ્યુ હતુ અને તે વાત તેણે પોતે નેવીને જણાવી હતી. હવે તે પુરુષમાંથી સ્ત્રી બની ગયો છે.